Cuneiform Tablet Kt 94/k 1244 (AKT 6c 548)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi-ma um-ma SIG₅-pí-a-šur MAN-a-šur ú ṣí-li-a-ma a-dí DUMU ḫi-na-a ša ta-áš-pu-ra-ni a-na-kam DUMU ḫi-na-a ni-iṣ-ba-at-ma um-ma né-nu-ma KÙ.BABBAR ša a-lá-ḫi-im šu-qúl um-ma šu-ut-ma a-ni-na a-na kà-ni-iš ḫa-ra-šu KÙ.BABBAR i kà-ni-iš a-ni-na i-ša-qal-šum a-ma-kam KÙ.BABBAR a-ni-na li-iš-qú-lá-kum a-ni-na ni-iš-al-ma um-ma ni-nu-ma KÙ.BABBAR a-ta ta-ša-qal um-ma a-ni-na-ma mì-ma iš-ma-a-šur lá ta-ṣa-ba-ta KÙ.BABBAR i kà-ni-iš a-na a-lá-ḫi-im a-na-ku a-ša-qal a-dí ku-ku-lá-nim ša ta-áš-pu-ra-ni a-na-kam ni-iṣ-ba-at-ma um-ma né-nu-ma 0.5 ma-na KÙ.BABBAR ša ik-ri-bi-šu i-dí-na-kum KÙ.BABBAR ú ší-a-ma-tí-šu šu-qú-ul